Pynkha tnad trei Kam ka Hynniewtrep People’s Federation ha Kyrdem Ri Bhoi District | SP News Agency\nHome Khasi News Pynkha tnad trei Kam ka Hynniewtrep People’s Federation ha Kyrdem Ri Bhoi District\nShillong, Nohprah 20L Ka seng Hynniewtrep People’s Federation (HPF) jong ka Ri Bhoi District kala pynkha ia ka shnat trei kam jong ka ha Kyrdem ia kaba la tip kum kashnat Madan Kyrdem ha ka sngi Saitjain mynta u bnai.\nHa ka tei ka sngi haka jingialang la don lang u bah Lamkupar kurbah sports Secretary, ia ki mat trei kam jong ka seng la pynshai paidbah da u bah Victor Lyngdoh kynshi bad lai ioh ban pyn skem ia ki nong kitkam ka seng raid madan kyrdem da u President ka district bah Apbor Nongrum .\nHa ka jingkren u bah Nongrum u la kyntu kynpham ia baroh ki dkhot ba kin don ka wei ka jingmut ym tang ha ki para dkhot hynrei dei ban ia tylli lang kawei na ka bynta ka ri bad ka jaidbynriew hi baroh kawei, khamtam ha kaba ia dei bad ka jingialeh ban pynioh ia ka ILP namar ka dei ka wait ban iada ia ka jaidbynriew.\nKi nong kit Kam jong ka raid Madan kyrdem , u bah Seraplang Shadap u la shah jied kum u President, bah Parson Masharing Vice President, bah Frenkinsen Masharing kum u general secretary bad ha katei ka sngi la jied ruh sa hynriew ngut ki nongkit kam ka seng bad phra ngut kum u dkhot hapoh ka kynhun trei kam.\nHa kane ka jingialang ban pynskhem ia ki nongkit kam ka seng Raid Madan Kyrdem la thung ia u bah Sunshine Rynhang kum u nongai buid ka seng, kane ka long katkum ka kyrwoh kaba la phah da u president ka seng HPF jong ka Ri Bhoi District u bah Apbor Nongrum.